**P R E S S I T E A D E**

Pärnu, 24. september 2012. a.

**Tööotsijaid oodatakse infopäevadele**

Raeküla Vanakooli Keskus teostab Pärnumaal järgmise aasta lõpuni projekti „Pärnumaa kodanikuühiskond aktiviseerimas tööotsijaid – põlvkondadevaheline koostöö tandemmeetodil“. Projekt on suunatud tööd otsivatele vanemaealistele ja noortele.

Projekti elluviija, Vanakooli keskus, korraldab potentsiaalsetele huvilistele eelseisvate tegevuste tutvustamiseks infopäevi 25ndal ja 26ndal septembril Pärnu linnas. Teisipäeval oodatakse projektist huvitunuid kell 13 aadressil Lembitu 1 ehk Vanakooli keskusesse ja kell 15.30 juba kesklinnas aadressil Lõuna 18 Ingerisoomlaste kultuuriseltsi ruumidesse. Kolmapäeval on huvilised kell 13 oodatud Vana-Pärnu kultuurikeskusesse, mis asub J.V.Jannseni 39 ehk samas majas Ülejõe raamatukoguga. Infopäevad lõppevad 26. septembril kell 15.30 Pärnu Aianduse ja Mesinduse seltsi keskuses aadressil Allika 2a.

Infopäevadele oodatakse eelkõige 16 – 24aastaseid noori ja 50 – 74aastaseid vanemaealisi, kuid miks mitte ka teisi huvilisi, kes kuuldud infot saavad juba oma tutvusringkonnas jagada.

Projekti finantseeritakse 85% ulatuses Euroopa Sotsiaalfondist ning 15% teostaja ehk Vanakooli keskuse ja selle toetajate eelarvetest.

Info edastas

Piia Karro

Projektijuht

58453331

Raeküla Vanakooli Keskus

MTÜ Selts Raeküla